10/02/2015 | Administración LocalMunicipal
Arzúa
Aprobación defintiva do prezo público pola utilización de stands na Festa do Queixo

ANUNCIO DE APROBACIÓN DEFINITIVA DA ORDENANZA REGULADORA DO PREZO PÚBLICO POLA UTILIZACIÓN DE STANDS OU OUTRO MOBILIARIO DURANTE A CELEBRACIÓN ANUAL DA FESTA DO QUEIXO O Concello Pleno, en sesión celebrada o día 23.12.2014, aprobou provisoriamente a Ordenanza reguladora do prezo público pola utilización de stands ou outro mobiliario durante a celebración anual da Festa do Queixo. Durante o período de exposición ao público non se formularon reclamacións, elevandose a definitivo o acordo provisional relativo á aprobación desta ordenanza citada, adoptado en aplicación dos artigos 41 a 47 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. Co fin de darlle cumprimento ao principio constitucional de publicidade das normas e dacordo co disposto no artigo 49 da Lei de bases do réxime local, publícase agora o acordo de aprobación definitiva, así como o texto íntegro da ordenanza no seguinte sentido: “Primeiro. –Aprobar inicialmente a ordenanza reguladora do prezo público pola utilización de stands ou outro mobiliario durante a celebración da Festa do Queixo. Segundo. –Expoñer ao público o expediente no Taboleiro de Editos da Casa do Concello e no Boletín Oficial da Provincia, durante o prazo de trinta días hábiles, durante os cales os interesados poderán presentar reclamacións e suxerencias. Terceiro. –Que, para o suposto de que non se presenten reclamacións contra dita ordenanza, durante ese período de información pública, considerarase elevado a definitivo o acordo de aprobación inicial. Cuarto. –Para o anterior suposto (de aprobación tácita) publicarase integramente –o texto da referida ordenanza así como este acordo de aprobación- no Boletín Oficial da Provincia. Sen que poida entrar en vigor a ordenanza ata que fora publicada en dito Boletín, e transcorra tamén o prazo de quince días hábiles a que se refire o artigo 70 n.º 2 da Lei 7/1985 de 2 de abril; e comezará a aplicarse a partir do día seguinte, permanecendo en vigor ata a súa modificación ou derogación expresa.” ORDENANZA REGULADORA DO PREZO PÚBLICO POLA UTILIZACIÓN DE STANDS OU OUTRO MOBILIARIO DURANTE A CELEBRACIÓN ANUAL DA FESTA DO QUEIXO 1.–FUNDAMENTO E NATURALEZA. De conformidade co previsto no artigo 127 do texto refundido da Lei reguladora de facendas locais, aprobado polo Real decreto lexislativo 2/2004, do 5 de marzo; en relación cos artigos 41 a 47 desta norma, e no exercicio da potestade regulamentaria recoñecidas ás entidades locais nos artigos 4, 49, 70.2 e concordantes da Lei 7/1985, do 2 de abril, reguladora das bases do réxime local, este Concello establece o prezo público pola utilización de stands ou outro mobiliario no recinto feiral do Edificio Multiusos Terras do Queixo, durante a celebración anual da Festa do Queixo no Concello de Arzúa.2.–CONCEPTO. Os prezos públicos regulados na presente ordenanza son ingresos de dereito público que se satisfarán polos usuarios que voluntariamente soliciten a utilización, no recinto feiral do Edificios Multiusos Terras do Queixo, de stands ou outro mobiliario facilitado polo Concello durante a celebración da Festa do Queixo, coa finalidade exclusiva de venta de queixo e produtos derivados ou relacionados co queixo. Tamén se gravará con este prezo público a utilizacións dos locais sinalados no plano que se xunta como anexo, e para as mesmas finalidades. Non estará suxeita ao pagamento deste prezo público a utilización de stands, espacios e mobiliario dos definidos no parágrafo anterior, cando estes se reserven polo Concello a organismos públicos en representación oficial, ou a produtores, entidades ou institucións convidadas.3.–OBRIGADOS AO PAGAMENTO. Están obrigados ao pagamento do prezo público regulado nesta ordenanza os/as solicitantes ou beneficiarios/as da prestación do servizo.4.–CONTÍA. As contías dos prezo públicos pola utilización de stands ou outro mobiliario facilitado polo Concello de Arzúa no recinto feiral do Edificio Multiusos Terras do Queixo durante a celebración da Festa do Queixo, tendo en conta o plano que se xunta como anexo I a esta ordenanza, é a seguinte: 4.1.–Ocupación de locais ubicados na zona A do plano que se xunta como anexo á presente ordenanza: 60 € por local.4.2.–Ocupación na zona central do recinto feiral (zona B do plano): 120 € por stand.4.3.–Ocupación da zona de mesas e mostradores do recinto feiral (zona C do plano): 12 €/metro liñal de ocupación de mostrador.4.4.–Utilización de mostrador: 25 € por mostrador. Os importes anteriores levan incluído o IVE vixente en cada momento.4. DEVENGO. O prezo público devéngase no momento da solicitude do stand, espacio ou mobiliario para a súa utilización durante a Festa do Queixo.5.–NORMAS DE XESTIÓN. As persoas ou entidades interesadas en obter un stand, espacio ou mostrador durante os días de celebración da Festa do Queixo en Arzúa deberán presentar a correspondente solicitude no Rexistro Xeral do Concello, no modelo facilitado ao efecto, cunha anterioridade de 15 días naturais ao inicio da celebración da festa. Os solicitantes deberán indicar na solicitude o número de inscrición no Rexistro Xeral Sanitario correspondente, sen esta indicación non concederá autorización. Logo de recibirse e valorar as solicitudes o Concello de Arzúa notificará aos solicitantes seleccionados a autorización de uso de mobiliario así como o lugar de ubicación do mesmo. Para a ubicación teranse en conta os seguintes criterios: ● No pasillo central do recinto adxudicaranse os stands aos productores con D. O. P. Arzúa-Ulloa. ● O resto de solicitudes adxudicaranse por orde de inscrición (tendo en conta a entrada da data de solicitude no Rexistro Xeral do Concello). Os danos e desperfectos que se produzan no material, que non sexan consecuencia do natural desgaste, correrán a cargo do autorizado para o uso dos mesmos. No prazo de cinco días hábiles posteriores á finalización do prazo de solicitudes, as entidades ou persoas autorizadas procederán ao ingreso do importe establecido no artigo 4 na conta designada polo Concello. Se neste prazo non se efectúa o ingreso entenderase que o solicitante renuncia ao seu dereito a participar na Festa, asignándolle a ubicación ao seguine na lista atendendo aos criterios establecidos nesta ordenanza. Se logo de concedida a autorización e efectuado o ingreso non se produce a utilización do stand ou mobiliario por causas non imputables ao Concello, non se procederá a devolución do importe ao interesado. O incumprimento das normas impostas pola organización (venta de produtos non permitidos, o incumprimento dos horarios establecidos tanto para a entrada como para o abandono do recinto, etc) poderá ser tido en conta para penalizar a adxudicación do stand na próxima edición da Festa do Queixo. DISPOSICIÓN FINAL A presente ordenanza de prezo público, que foi aprobada polo Pleno deste Concello en sesión celebrada o día 23 de decembro de 2014, entrará en vigor unha vez se cumpra o esixido no artigo 49 da Lei de bases do réxime local e se publique o seu texto íntegro no Boletín Oficial da Provincia, e teña transcorrido o prazo de 15 días previsto no artigo 65.2 da Lei de bases do réxime local. Arzúa, 6 de febreiro de 2015. Asdo.: José Luis García López Alcalde-presidente do Concello de Arzúa